ঐতিহ্যবাহী সঙ্গীতের ক্ষেত্রে, শ্রীমতী ওমচেরি কেরালার প্রাচীন সোপান-সঙ্গীত (মন্দিরের সিড়িতে বসে যে গান গাওয়া হত), ভক্তি থেবারামের গান, অষ্টপাদিসের পাশাপাশি কৃষ্ণত্তম ও কথাকলির মতো ঐতিহ্যবাহী নৃত্য ও নাটকের জন্য মনোনিবেশ করেছেন। তিনি দক্ষিণ কেরালার বেশ কয়েকটি জনপ্রিয় ঘরানার যেমন ওনম এবং অন্যান্য উৎসবগুলির গানগুলিও অধ্যয়ন করেছেন। লোকচর্চা ও ঐতিহ্যবাহী সঙ্গীতে তাঁর অনুশীলন এবং তাঁর লেখার মাধ্যমে, তিনি কেরালার বাইরের বিশ্বের কাছে কেরালার ঐতিহ্যের পরিচয় করিয়ে দিতে সক্ষম হয়েছেন ।

লীলা ওমচেরি বর্তমানে কেরালার তিরুবনন্তপুরমের কামুকারা স্কুল অফ মিউজিক, ডান্স অ্যান্ড রিসার্চ স্টাডিজের অধ্যাপক এবং দিল্লির ত্রিকাল গুরুকুলামের অধ্যক্ষ হিসাবে কর্মরত আছেন।

তিনি 'দক্ষিণ ভারতী'র (দক্ষিণ ভারতীয় মহিলা সংগঠন) অধ্যক্ষা এবং দিল্লির স্বরালয়ের সহসভাপতি।

তিনি দিল্লি, কেরালা, ক্যালিকট, বরোদা, নালন্দা এবং মুম্বাই সহ বিভিন্ন বিশ্ববিদ্যালয় থেকে পিএইচডি এবং এম ফিলের একজন স্বীকৃত তত্ত্বাবধায়ক এবং প্রদর্শক। তিনি অল ইন্ডিয়া রেডিও, দূরদর্শন, আইসিসিআর, আইজিএনসিএ, এসএনএ (দিল্লি), সংস্কৃতি মন্ত্রক এবং ইন্দিরা গান্ধী জাতীয় মুক্ত বিশ্ববিদ্যালয় বাছাই বোর্ডের সদস্যও রয়েছেন।

তিনি দিল্লি বিশ্ববিদ্যালয়ের সঙ্গীত ও চারুকলা অনুষদের অধীন কর্ণাটকী সঙ্গীত বিভাগের, অধ্যাপক (১৯৬৪-১৯৯৪) এবং বিভাগীয় প্রধান রূপে কর্মরত ছিলেন। তিনি ভারতীয় সংগীত জার্নাল, বাগেশ্বরীর সম্পাদক হিসাবেও (১৯৭৫-১৯৯৪) দায়িত্ব পালন করেছিলেন।


অন্যান্য বিষয়
সাহিত্যকর্ম
কর্মজীবন
শৈশব এবং ব্যক্তিগত জীবন